stanford-oval/wikipedia huggingface dataset:
נורדריין-וסטפאליה
גאוגרפיה

מבחינת שטחה (34,080 קמ"ר) נמצאת המדינה במקום הרביעי בגרמניה. חוץ מבשלוש ערי-המדינה הגרמניות (ברלין, המבורג וברמן), צפיפות האוכלוסין בנורדריין-וסטפאליה היא הגבוהה בגרמניה (530 איש לקמ"ר). חבל הרוהר הוא אחד האזורים הצפופים באירופה; ולמרות זאת, רוב שטח המדינה מיושב בדלילות, וקיימים בה אזורי-נוף ידועים ונרחבים, כגון הרי האַָייפל (Eifel, לאורך הגבול עם בלגיה), מישורי הריין התחתון (Niederrhein, לאורך הגבול עם הולנד) והפארקים הלאומיים הגדולים וסטרוואלד (Westerwald) וזאוארלנד (Sauerland). תיירים רבים מהולנד ומבלגיה השטוחות נוהרים לאזורים ההרריים של נורדריין-וסטפאליה, הנמצאים מרחק נסיעה קצרה משתי מדינות השפלה.
היסטוריה

נורדריין-וסטפאליה נוסדה לאחר מלחמת העולם השנייה על ידי הממשל הצבאי הבריטי. המדינה הורכבה משלוש טריטוריות היסטוריות: נורדריין (צפון הריין; מיוצגת בדגל המדינה על ידי נהר הריין הזורם על רקע ירוק), וסטפאליה (פאליה המערבית; באופן מבלבל למדי היא שוכנת דווקא במזרח המדינה; מיוצגת בסמל על ידי הסוס) ומדינת ליפֶּה הזעירה (Lippe; מיוצגת על ידי הוורד האדום).
דמוגרפיה

למעלה מכל גרמני חמישי הוא תושב נורדריין-וסטפאליה.
דמוגרפיה > חלוקה דתית

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
42% מתושבי המדינה הם קתולים ו-28% הם פרוטסטנטים החברים בכנסייה הפרוטסטנטית של גרמניה.
דמוגרפיה > ערים

מתוך 20 הערים הגדולות בגרמניה, 10 ערים נמצאות במדינה זו; אם מתבוננים על 82 הערים הגדולות הרשמיות בגרמניה (אלו בעלות למעלה מ-100,000 תושבים), הרי ש-30 מתוכן נמצאות בנורדריין-וסטפאליה (ראו: דמוגרפיה של גרמניה). בירת המדינה היא דיסלדורף, אך העיר הגדולה בה היא קלן. להלן רשימת אחת עשרה עריה הגדולות של נורדריין-וסטפאליה:
| 0 | 1 | 2 |
| --- | --- | --- |
| # | עיר | תושבים בשנת 2018 |
| 1 | קלן | 1,085,664 |
| 2 | דיסלדורף | 619,294 |
| 3 | דורטמונד | 587,010 |
| 4 | אסן | 583,109 |
| 5 | דואיסבורג | 498,590 |
| 6 | בוכום | 364,628 |
| 7 | וופרטל | 354,382 |
| 8 | בילפלד | 333,786 |
| 9 | בון | 327,258 |
| 10 | מינסטר | 314,319 |
| 11 | מנשנגלדבך | 261,454 |
דמוגרפיה > חינוך

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה > חינוך > השכלה גבוהה

בנורדריין-וסטפאליה 14 אוניברסיטאות, יותר מבכל מדינה אחרת בגרמניה. מתוך עשר האוניברסיטאות הגדולות בגרמניה, חמש שוכנות בנורדריין-וסטפאליה:
אוניברסיטת בון
אוניברסיטת בוכום
אוניברסיטת בילפלד (Bielefeld)
אוניברסיטת דורטמונד
אוניברסיטת דיסבורג-אסן
אוניברסיטת דיסלדורף
האוניברסיטה הטכנית של אאכן (RWTH)
האוניברסיטה הפתוחה של גרמניה בהאגן
אוניברסיטת וופרטל
אוניברסיטת זיגן (Siege)
אוניברסיטת מינסטר (האוניברסיטה השלישית בגודלה בגרמניה)
אוניברסיטת ספורט גרמנית בקלן
אוניברסיטת פדרבורן (Paderborn)
אוניברסיטת קלן (האוניברסיטה הגדולה בגרמניה)
פוליטיקה

הפוליטיקה של נורדריין-וסטפאליה מושפעת רבות מכך שבחבל הרוהר התעשייתי שבמדינה מתגוררים פועלים רבים אשר באופן מסורתי הצביעו לסוציאל-דמוקרטים (SPD) ששלטו ברציפות במדינה 39 שנים מ-1966 ועד 2005. בעקבות מיתון כלכלי ניצחה המפלגה הנוצרית דמוקרטית (CDU) בראשות יורגן ריטגרס (Jürgen Rüttgers). למהפך זה היו השלכות עמוקות על הפוליטיקה הכלל-גרמנית, והביאה את קנצלר גרמניה, גרהרד שרדר להקדמת הבחירות שאחריהן עלתה לשלטון אנגלה מרקל. מאז השליטה במדינה התחלפה בין המפלגות הגדולות. מאז 2021 עומד בראש הממשלה הנדריק ויסט מה-CDU. במאי 2022 נערכו בחירות חדשות לפרלמנט.[דרושה הבהרה]
הערות שוליים

↑  chiesa cattolica http://www.dbk.de/imperia/md/content/kirchlichestatistik/bev-kath-l__nd-2008.pdf (הקישור אינו פעיל, 8 בפברואר 2025)
↑  EKD http://www.ekd.de/download/kirchenmitglieder_2007.pdf
| מדינות הרפובליקה הפדרלית של גרמניהגרמניה |
| --- | --- | --- |
| מדינות | באדן-וירטמברג באדן-וירטמברג • בוואריה בוואריה • ברנדנבורג ברנדנבורג • הסן הסן • מקלנבורג-מערב פומרניה מקלנבורג-מערב פומרניה • סקסוניה התחתונה סקסוניה התחתונה • נורדריין-וסטפאליה נורדריין-וסטפאליה • ריינלנד-פפאלץ ריינלנד-פפאלץ • חבל הסאר חבל הסאר • סקסוניה סקסוניה • סקסוניה-אנהלט סקסוניה-אנהלט • שלזוויג-הולשטיין שלזוויג-הולשטיין • תורינגיה תורינגיה |  |
| ערי מדינה | ברלין ברלין •  ברמן • המבורג המבורג |  |
| מדינות לשעבר | דרום באדן דרום באדן • וירטמברג-באדן וירטמברג-באדן • וירטמברג-הוהנצולרן וירטמברג-הוהנצולרן |  |
| --- | --- |
בקרת זהויות :  NLI: 987007265895605171  BNE: XX461381  BnF: cb11865122q (data)  CiNii: DA01150235  GND: 4042570-8  ISNI: 0000 0001 0941 5702  LCCN: n79108403  MusicBrainz: 1de7fa77-cb52-40a2-b82a-251c7818249d  NDL: 00698131  NKC: ge130790  RERO: 02-A003644872  SUDOC: 026395975  VIAF: 131339289   WorldCat (עם VIAF): 131339289
מסע בין כוכבים: מסעות קצרים מאוד

| --- | --- |

מסע בין כוכבים: מסעות קצרים מאוד
 מבוסס על:  מסע בין כוכבים: סדרת האנימציה מאת ג'ין רודנברי
 סוגה:  מדע בדיוני
 יוצרים:  קספר קלי
 כותבים:  Casper Kelly 
 מדבבים:  אית'ן פק פיט הולמס Christina Millizia 
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  5
 תוכנית מקור:  מסע בין כוכבים
 הפקה
 חברת הפקה:  CBS
 אורך פרק:  עד 5 דקות
 שידור
 רשת שידור:  יוטיוב
 רשת שידור בישראל:  יוטיוב
 תקופת שידור מקורית:  8 בספטמבר 2023 – 4 באוקטובר 2023 
 תקופת שידור בישראל:  8 בספטמבר 2023
 קישורים חיצוניים
 אתר רשמי
 דף התוכנית ב-IMDb
 
מסע בין כוכבים: מסעות קצרים מאוד (באנגלית: Star Trek: very Short Treks) היא סדרה של חמישה סרטוני אנימציה קצרים שנוצרו על ידי קספר קלי עבור זיכיון מסע בין כוכבים לכבוד חגיגות ה-50 לסדרת האנימציה. אף על פי שמדובר בסדרה רשמית השייכת לזיכיון, היא אינה נחשבת חלק מהקאנון של מסע בין כוכבים, ומטרתה להיות הומוריסטית ולפרוץ את הגבולות הרגילים של הזיכיון תוך שימוש בעלילות מופרכות ומשעשעות. הסדרה כוללת דמויות מוכרות מסדרות שונות בזיכיון, ומתארחים בה כמה מהשחקנים המוכרים ששיחקו בסדרות העבר בזיכיון.
הסדרה עלתה לשידור ב-8 בספטמבר 2023, יום שנחגג על ידי מעריצי הסדרה כ"יום מסע בין כוכבים" לציון 57 שנה ליום שבו שודר הפרק הראשון של הסדרה המקורית.
הפקה > הכרזה

במהלך אירועי קומיק-קון, סן דייגו 2023 הכריזו קברניטי הזיכיון כי על מנת לחגוג 50 שנה לסדרת האנימציה, הופקו חמישה קטעי אנימציה קצרים שצוירו בסגנון של סדרת האנימציה, בהשתתפות כמה מכוכבי "מסע בין כוכבים" בעבר, כמו ג'ונתן פרייקס, ארמין שימרמן, דאג ג'ונס ועוד.
הפקה > כתיבה

את הקטעים כתב קספר קלי, שעבד בעבר ככותב בסדרה "מסע בין כוכבים: מסעות קצרים".
הפקה > הקרנה

הפרק הראשון יצא לאור ב-8 בספטמבר 2023, "יום מסע בין כוכבים" שבו צוינו 57 שנה להקרנת הפרק הראשון של הסדרה המקורית, ו-50 שנים להקרנת הפרק הראשון של סדרת האנימציה. הפרק, כמו שאר הפרקים, הופץ הן באתר הבית של הזיכיון והן בערוץ היוטיוב שלו.
ביקורות

בביקורת שהתפרסמה לאחר הפרק הראשון, ציינה המבקרת כי ההומור משעשע, אך לא מתאים לזיכיון ואינו "טרקי" במהות, שהבדיחה המרכזית והחוזרת על עצמה היא סוג של "בדיחת אבא", ושההומור לא מצליח להצחיק באמת, אלא רק כמעט.
בביקורת שהתפרסמה לאחר הפרק השני, ציין המבקר כי הפרקים עד כה מציגים לנו את הדמויות כשהן נאמנות לעצמן, אך במצבים אבסורדיים. הוא ציין שעד כה הפרקים לועגים למעריצי הזיכיון, ושההומור הנמוך מטריד. עם זאת, ציין המבקר שהאופן שבו מנתח הפרק את מרכיביו של ההומור ומה הופך מצבים למצחיקים, היה מוצלח, ואף רמז שייתכן שהעובדה שהפרק מציג פספוסים, יכולה לרמוז לעובדה שהפרק עצמו הוא פספוס שאינו מצחיק. הוא סיכם במתן ציון בינוני של 2.5 כוכבים מתוך חמישה.
בביקורת שהתפרסמה לאחר שידורו של הפרק השלישי בסדרה, ציין המבקר כי הסדרה היא בדיוק מה שהמעריצים חששו ממנו לפני תחילתה של "סיפונים תחתונים", סדרה שלא תשתמש בזיכיון כפלטפורמה לקומדיה, אלא תהפוך את הזיכיון עצמו לבדיחה מכוערת. בעוד ש"סיפונים תחתונים" הוכיחה שניתן ליצור סדרה מצחיקה שתכבד את האידיאלים של הזיכיון ותצליח להיות סדרה טובה במסגרתו, הרי שכאן ההומור נמוך ומגעיל, וכזה שגורס שהאידיאלים של צי החלל ניתנים לערעור בגלל "נזלת ודגים שחוממו במיקרוגל". עוד הוסיף המבקר שהסדרה שעלתה כמחווה לסדרת האנימציה, היא בעצם פרודיה מתנשאת כלפיה.
מדיות נוספות

במקביל להכרזה על סדרת האנימציה, הוכרז גם קומיקס שייצא לאור במקביל לסדרה, ונכתב גם הוא על ידי קלי.
פרקים

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Skin a Cat | ארון הוקינס | קספר קלי | 8 בספטמבר 2023 |
תוך כדי שהספינה מותקפת על ידי קלינגונים, קפטן ה"אנטרפרייז" מעליב בטעות את צוות הגשר שלו כשהוא משתמש בביטויים נפוצים הנתפשים על ידם כפוגעניים.
| 2 | 2 | Holiday Party | ארון הוקינס | קלייר פרידמן | 13 בספטמבר 2023 |
ספוק מנסה להבין את ההיגיון לפיו פועל ההומור שבסרטוני פספוסים ומקרין לצוות ה"אנטרפרייז" סרטונים לא הולמים.
| 3 | 3 | Worst Contact | ארון הוקינס | קספר קלי | 20 בספטמבר 2023 |
רייקר וצוות ה"אנטרפרייז" יוצרים מגע ראשון עם גזע חייזרים בעל מנהגים מגעילים במיוחד.
| 4 | 4 | Holograms, All the Way Down | ארון הוקינס | ארון ג'יי וולטקה | 27 בספטמבר 2023 |
בפרק מופיעות סיטואציות שונות מרוב סדרות הזיכיון, ובכל פעם מתברר שמדובר היה בסימולציית הולודק.
| 5 | 5 | Walk, Don't Run | ארון הוקינס | קספר קלי | 4 באוקטובר 2023 |
טנדי מארחת מסיבה לרגל חגיגות 50 שנה לסדרה המצוירת, אך במהרה מצליחה לפגוע בגיבוריה המקוריים של הסדרה.
הערות שוליים

↑  Samantha Coley, 'Star Trek' Launches New 'Very Short Treks' Series With George Takei & More Returning, September 5, 2023, Collider
1 2 3  Star Trek: The Animated Celebration at San Diego Comic-Con 2023, July 21, 2023, StarTrek.com
↑  Star Trek: The Animated Celebration Kicks Off with First 'very Short Treks' and Comic Chapter, September 8, 2023, StarTrek.com
↑  TJ Jeffrey, REVIEW – Star Trek’s ‘Very’ Short Treks, September 10, 2023, Trek Central
↑  Frank R Kennedy III, Very Short Treks’ “Holiday Party” In Review, September 18, 2023, Warp Factor Trek
↑  James Whitbrook, The Latest Star Trek Short Is... Certainly Something, September 20, 2023, Gizmodo
11 Razones (שיר)

11 Razones (בעברית: 11 סיבות) הוא סינגל שהוקלט על ידי הזמרת-יוצרת הספרדייה איתנה, מתוך אלבום האולפן השני שלה, 11 Razones. השיר יצא לאור ב-7 בדצמבר 2020, על ידי חברת התקליטים יוניברסל מיוזיק גרופ, כסינגל השלישי מתוך האלבום וכשיר הנושא מתוכו.
השיר הגיע למקום ה-15 במצעד השירים שבספרד.
רקע וכתיבה

השיר נכתב על ידי איתנה, מאוריסיו רנגיפו ואנדרס טורס שהיו לכותבים של הסינגל הראשון מתוך האלבום "Corazón Sin Vida" ולכותבים של "+". השיר נשלח לרדיו להיטים עכשוויים שבספרד ב-10 בינואר 2021, על מנת לעזור בקידום שלו. כמו כן, הוא היה זמין להורדה דיגיטלית ולהאזנה ברשתות הזרמות המוזיקה כבר ב-7 בדצמבר 2020.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של איתנה ב-7 בדצמבר 2020, בשידור חי. הקליפ צבר למעלה מ-6.4 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ספרד | PROMUSICAE | 15 |  |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| עולם | 7 בדצמבר 2020 | הזרמת מוזיקה • הורדה דיגיטלית | יוניברסל |
| ספרד | 10 בינואר 2021 | רדיו להיטים עכשוויים | יוניברסל |
הערות שוליים

1 2  Aitana – 11 RAZONES (באנגלית), נבדק ב-2021-01-30
↑  "Top 100 Canciones: Semana 51". Productores de Música de España.
↑  Aitana & Sebastián Yatra – Corazón Sin Vida (באנגלית), נבדק ב-2021-01-30
↑  Aitana & Cali Y El Dandee – + (באנגלית), נבדק ב-2021-01-30
1 2  11 RAZONES, נבדק ב-2021-01-30
↑  11 RAZONES by Aitana (באנגלית אמריקאית), נבדק ב-2021-01-30
1 2  Aitana - 11 RAZONES
| איתנה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Spoiler • 11 Razones |  |
| אלבומי הופעה | Play Tour: En Directo |  |
| מיני-אלבומים | Tráiler |  |
| סינגלים | "Lo malo" • "Teléfono" • "Vas a Quedarte" • "Nada Sale Mal" • "Con la Miel en los Labios" • "Me quedo" • "+" • "Enemigos" • "Más De Lo Que Aposté" • "Tu Foto del DNI" • "Corazón Sin Vida" • "11 Razones" |  |
| השתתפות בסינגלים | "Presiento" • "Si Tú La Quieres" • "Friend de Semana" |  |
| סיבובי הופעות | Play Tour |  |
סאטרדייז (סדרת טלוויזיה, 2023)

| --- | --- |

לוגו הסדרה
 סוגה:  נוער, קומדיה
 יוצרים:  נורמן ואנס ג'וניור
 שחקנים:  דניאל ג'לייד דריה ג'ונס פייטון ז' באסנייט ג'רמיין האריס טים ג'ונסון ג'וניור גולדן ברוקס עומר גודינג
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  15
 הפקה
 מפיקים בפועל:  נורמן ואנס ג'וניור מרסאי מרטין ג'וש מרטין קרול מרטין ניקול דאו
 חברת הפקה:  .Over the Hump Production Inc Genius Entertainment Gwave Productions
 אורך פרק:  22-24 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  24 במרץ 2023 – 12 במאי 2023
 תקופת שידור בישראל:  7 בספטמבר 2023 – 16 בינואר 2024
 קישורים חיצוניים
 אתר רשמי
 דף התוכנית ב-IMDb
סאטרדייז (באנגלית: Saturdays, "שבתות") היא סדרת נעורים קומית אמריקאית, שנוצרה על ידי נורמן ואנס ג'וניור. בסדרה מככבים דניאל ג'לייד, דריה ג'ונס, פייטון ז' באסנייט, ג'רמיין האריס, טים ג'ונסון ג'וניור, גולדן ברוקס ועומר גודינג.
ב-27 בספטמבר 2024, הסדרה הוסרה מדיסני+ בארצות הברית בלי שום אזהרה מוקדמת.
עלילה

פריס ג'ונסון (ילדה בת 14) מקימה את צוות ההחלקה של "We-B-Girlz" עם חבריה הטובים ביותר: סימון וארי. יחד, הם נחושים ליצור את שגרות ההחלקה החמות ביותר במשטח ההחלקה המקומי שלהם "סאטרדייז" ופועלים להתפרסם בשיקגו, אילינוי.
שחקנים > ראשיים

פריס ג'ונסון (דניאלה ג'לייד) - מנהיגת צוות ההחלקה של We-B-Girlz, שיש לה נטייה כזאת שהיא מגזימה יותר מדי עם הרעיונות שלה.
סימון סמסון (דריה ג'ונס) - חברתה הטובה ביותר של פריס.
ארי סטיבנס (פייטון ז' באסנייט) - החבר הכי טוב של פריס, העוסק באסתטיקה של פרפרים.
לונדון ג'ונסון (ג'רמיין האריס) - אחיו הגדול של פריס, שהוא דיג'יי במשטח ההחלקה המקומי שלהם "סאטרדייז".
דרק "דה-רוק" טרוי (טים ג'ונסון ג'וניור) - החבר הכי טוב של לונדון ועמית דיג'יי בסאטרדייז, שהוא גם ראפר שאפתן.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 15 | 24 במרץ 2023 | 12 במאי 2023 | 7 בספטמבר 2023 | 16 בינואר 2024 |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית> ערוץ דיסני | תאריך שידור מקורי ארצות הברית> דיסני+ | תאריך שידור בישראל ישראל |
| --- | --- | --- | --- | --- | --- | --- |
| 1 | 1 | גלגיליות, שקרים וקליפ | Skates, Lies & Videos | 24 במרץ 2023 | 25 במרץ 2023 | 7 בספטמבר 2023 |
| 2 | 2 | סרקי אותי | Comb Back to Me | 24 במרץ 2023 | 25 במרץ 2023 | 14 בספטמבר 2023 |
| 3 | 3 | ברוב חובלים תטבענה הספינות | Too Many Cooks | 31 במרץ 2023 | 25 במרץ 2023 | 21 בספטמבר 2023 |
| 4 | 4 | למה את כזאת מם? | ?Why Are You So Meme | 31 במרץ 2023 | 25 במרץ 2023 | 28 בספטמבר 2023 |
| 5 | 5 | התגלגלו קילומטר בגלגיליות שלי | Roll a Mile in My Skates | 7 באפריל 2023 | 25 במרץ 2023 | 7 בנובמבר 2023 |
| 6 | 6 | אל תתלוצצו עם הדוכסית | Don't Clown the Duchess | 7 באפריל 2023 | 25 במרץ 2023 | 14 בנובמבר 2023 |
| 7 | 7 | מועדון השוקולד | The Chocolate Club | 14 באפריל 2023 | 26 באפריל 2023 | 21 בנובמבר 2023 |
| 8 | 8 | סיוט ברחוב פריס | Nightmare on Paris Street | 14 באפריל 2023 | 26 באפריל 2023 | 28 בנובמבר 2023 |
| 9 | 9 | חברים לדקה | Friends for a Minute | 21 באפריל 2023 | 26 באפריל 2023 | 5 בדצמבר 2023 |
| 10 | 10 | להרגיש חדשה דנדשה | Feelin' Brand New New | 21 באפריל 2023 | 26 באפריל 2023 | 12 בדצמבר 2023 |
| 11 | 11 | דרמה אימהית | Mama Drama | 28 באפריל 2023 | 26 באפריל 2023 | 19 בדצמבר 2023 |
| 12 | 12 | הדילמה של אמה | Emma Dilemma | 28 באפריל 2023 | 29 באפריל 2023 | 26 בדצמבר 2023 |
| 13 | 13 | שובה של רוקסי | The Return of Roxie | 5 במאי 2023 | 6 במאי 2023 | 2 בינואר 2024 |
| 14 | 14 | מתגלגלות עם פריס | Rollin' With Paris | 5 במאי 2023 | 6 במאי 2023 | 9 בינואר 2024 |
| 15 | 15 | הקרב על הזהב | !Goin' for Gold | 12 במאי 2023 | 13 במאי 2023 | 16 בינואר 2024 |
הפקה

ב-11 במרץ 2021, ערוץ דיסני נתן פקודת פיילוט ל-סאטרדייז. מרסאי מרטין ונורמן ואנס ג'וניור משמשים כמפיקים בפועל. ואנס שימש גם ככותב הפיילוט. ב-30 בנובמבר 2021, הסדרה קיבלה אור ירוק. ההפקה החלה ב-2 במאי 2022 בשיקגו, אילינוי ונסגרה באמצע ספטמבר באותה שנה. ב-7 באפריל 2022, טים ג'ונסון ג'וניור ופייטון ז' באסנייט הצטרפו לצוות השחקנים כאנשי סדרה קבועים. ב-9 בפברואר 2023, הוכרז שהסדרה תעלה לאקרנים ב-24 במרץ 2023.
ב-7 בנובמבר 2023 הכריזו שלא תהיה עוד עונה לסדרה.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס NAACP Image | התסריט הטוב ביותר בסדרה קומית | נורמן ואנס, ג'וניור. | זכייה |  |
הערות שוליים

↑  Winners, NAACP Image Awards (באנגלית אמריקאית)
1.000.000 (שיר)

1.000.000 (בעברית: מיליון, מעוצב: Million) הוא סינגל שהקליטה הזמרת הרומניה אלכסנדרה סטאן בשיתוף הראפר הרומני קרלפרייט, מתוך אלבום הבכורה שלה, Saxobeats. השיר יצא לאור ב-20 בינואר 2012, כסינגל הרביעי והאחרון מתוך האלבום.
היה זה הסינגל הרביעי והאחרון מתוך האלבום, ולכן הצלחתו הייתה בינונית ביחס לשלושת הסינגלים הראשונים.
עם יציאתו נכנס השיר אל המקום ה-17 במצעד שברומניה, ה-34 במצעד האיטלקי, וה-21 במצעד הספרדי.
רקע וכתיבה

השיר נכתב על ידי אנדריי נימירסקי, מרסל פרודן ומרסיאן אלין סוארה, והופק על ידי נימירסקי ופרודן. השיר הוא בסגנון הרית'ם אנד בלוז והפופ, כשברקע ניתן לשמוע כלי נגינה רבים, המשתלבים עם הסגנונות של השיר.
שיתוף הפעולה הזה הוא השני של השניים, כאשר הקודם לכך היה רמיקס לשיר "Mr. Saxobeat".
וידאו קליפ

הווידאו קליפ הנלווה שצולם לשיר הועלה לערוץ היוטיוב של "Prodan's label", שבבעלות סטודיו מען, ב-22 בדצמבר 2011. הקליפ צולם ובוים על ידי יוליאן מוגה, בבוקרשט שברומניה. על הבגדים שלבשה בקליפ דיברה סטאן בראיון ואמרה כי: "הבגדים היו חייבים להיות בסגנון יקר וזוהר, משולבים עם סגנון עירוני", לאחר התייעצות עם הסטייליסטית שלה אנדרה מוגה. הקליפ הוצג לראשונה ב-MTV ב-21 בדצמבר באותה שנה.
הקליפ נפתח עם קרלפרייט אשר רוכב על אופניים נוצצים מול רקע גרפיטי, בזמן שסטאן יושבת על מסך הטלוויזיה הניצב מולו. לאחר מכן, שניהם נמצאים בחדר מראות. הקליפ מסתיים כשהמסך הופך לכהה וסטאן מביטה לתוך המצלמה.
השיר זכה לביקורות מעורבות. אתר האינטרנט "Los 40 Principales" הצהיר כי הקליפ הוא בין הטובים שהוציאה סטאן.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  איטליה | מצעד הסינגלים האיטלקי | 34 |  |
|  ישראל | מדיה פורסט ישראל | 10 |  |
|  ספרד | PROMUSICAE | 21 |  |
|  רומניה | מצעד השירים הרומני | 17 |  |
|  רוסיה | טופ-היט | 203 |  |
היסטוריית יציאות לאור

| מדינה | פורמט | תאריך יציאה | חברת תקליטים | מקור |
| --- | --- | --- | --- | --- |
| איטליה | הורדה דיגיטלית | 20 בינואר 2012 | אי 2 • ואי ויקטיס |  |
| ספרד | הורדה דיגיטלית | 2 בפברואר 2012 | בלאנקו וניגרו |  |
| יפן | הורדה דיגיטלית | 21 במרץ 2012 | פליי אוף • ג'ף |  |
| דנמרק | הורדה דיגיטלית | 13 ביולי 2012 | סוני מיוזיק |  |
| גרמניה | הורדה דיגיטלית | 13 ביולי 2012 | סוני מיוזיק |  |
| הולנד | הורדה דיגיטלית | 13 ביולי 2012 | סוני מיוזיק |  |
| שוודיה | הורדה דיגיטלית | 13 ביולי 2012 | סוני מיוזיק |  |
| בריטניה | תקליטור | — | — |  |
1941 במוזיקה

| 0 | 1 | 2 | 3 |
| --- | --- | --- | --- |
|  |  | 1941  במוזיקה |  |
< · 1939 · 1940 — 1941 — 1942 · 1943 · >
כל ערכי השנים במוזיקה במאה ה-20 · כל ערכי השנים במוזיקה במאה ה-21 · פורטל המוזיקה
אירועים

לס פול בונה ומתכנן את גוף הגיטרה החשמלית הראשונה.
מוזיקה קלאסית

סרגיי פרוקופייב מתחיל לכתוב את האופרה מלחמה ושלום ולא מסיים אותה עד מותו.
דמיטרי שוסטקוביץ' כותב את סימפוניה מס' 7 "לנינגרד" בדו מז'ור, אופ. 60.
נולדו

9 בינואר – ג'ואן באאז, זמרת פולק.
21 בינואר – ריצ'י הייבנס, מוזיקאי אמריקאי.
15 בפברואר – בריאן הולנד, פזמונאי ומפיק מוזיקלי אמריקאי.
24 במאי – בוב דילן, מוזיקאי אמריקאי.
1 ביוני – אדו דה וארט, מנצח הולנדי.
2 ביוני – צ'ארלי ווטס, המתופף של הרולינג סטונז.
5 ביוני – מרתה ארחריץ', פסנתרנית קונצרטים ממוצא ארגנטינאי, אזרחית שווייץ .
9 ביוני – ג'ון לורד, מוזיקאי בריטי.
12 ביוני – רוי הארפר, זמר פולק-רוק אנגלי.
12 ביוני – צ'יק קוריאה, פסנתרן.
15 ביוני – הארי נילסון, מוזיקאי, זמר, גיטריסט ופזמונאי אמריקאי.
16 ביוני – למונט דוזייר, הוא פזמונאי ומפיק מוזיקלי אמריקאי.
28 ביולי – ריקרדו מוטי, מנצח איטלקי.
30 ביולי – פול אנקה, זמר קנדי ממוצא לבנוני.
9 בספטמבר – אוטיס רדינג, היה זמר נשמה אמריקאי (נפטר ב-1967).
10 בספטמבר – כריסטופר הוגווד, מנצח, צ'מבליסט, סופר ומלומד בריטי.
24 בספטמבר – לינדה מקרטני, הייתה צלמת, מוזיקאית, אשתו של פול מקרטני (נפטרה ב-1998).
13 באוקטובר – פול סיימון, מוזיקאי, זמר וכותב שירי פולק ורוק אמריקאי.
24 בנובמבר – פיט בסט, היה מתופף בלהקת הביטלס עד שנת 1962.
נפטרו

10 בינואר – פרנק ברידג', מלחין בריטי (נולד ב-1897).
ראו גם

שנות ה-40 של המאה ה-20 במוזיקה הפופולרית
לני הנרי

| --- | --- |

לני הנרי (מימין) ב"קומדיה של טעויות" ב-2011
 לידה:  29 באוגוסט 1958 (בן 66) דאדלי, הממלכה המאוחדת 
 שם לידה:  Lenworth George Henry 
 מדינה:  הממלכה המאוחדת 
 תקופת הפעילות:  מ-1975 
 מקום לימודים:  האוניברסיטה הפתוחה במילטון קיינס  St James Academy  רויאל הולוויי של אוניברסיטת לונדון 
 בן או בת זוג:  דון פרנץ' (1984–2010) 
 פרסים והוקרה:  מפקד במסדר האימפריה הבריטית  Knight Bachelor 
 פרופיל ב-IMDb
 
סר לנוורת' ג'ורג' הנרי, CBE (באנגלית: Sir Lenworth George Henry; נולד ב-29 באוגוסט 1958) הידוע בשם לני הנרי הוא סטנדאפיסט, שחקן, זמר, סופר, ומנחה טלוויזיה בריטי. הוא מוכר מתוכניות הצדקה "קומיק ריליף" שהיה שותף ליצירתם, והנחיית תוכניות טלוויזיה שונות בהן הסדרה הקומית "שף!" והתוכנית "The Magicians" בערוץ BBC One.
ביוגרפיה

הנרי נולד בדאדלי שבווסטרשייר להורים מהגרים מג'מייקה. משבעת ילדי המשפחה הוא היה הראשון שנולד בממלכה המאוחדת. הוא למד בבית הספר היסודי סיינט ג'ון ואחר כך בבית הספר "The Blue Coat" בדאדלי, וסיים את לימודיו בוו. ר. טוסון קולג' בפרסטון שבלנקשייר.
חיים אישיים

הנרי פגש את דון פרנץ' בחוג הקומדיה האלטרנטיבית. הם התחתנו ב-1984 בווסטמינסטר שבלונדון. בני הזוג אימצו בת בשם בילי שנולדה ב-1991. ב-2007 קיבל הנרי תואר BA בספרות אנגלית מהאוניברסיטה הפתוחה. הוא סיים תואר MA בכתיבת תסריטים לקולנוע וטלוויזיה באוניברסיטת לונדון. ב-2010 החל ללמוד באוניברסיטת לונדון לדוקטורט.
ב-6 באפריל 2010 הודיעו הנרי ופרנץ' על גירושיהם אחרי 25 שנות נישואים.
ב-1999 הוענק להנרי תואר מפקד מסדר האימפריה הבריטית (CBE). הוא קיבל תואר אבירות ביום ההולדת של המלכה בשנת 2015 על תרומתו בתחום הדרמה והצדקה.
ב-2016 נבחר הנרי לעמית של אגודת הטלוויזיה המלכותית (Royal Television Society). ב-2016 הוענק להנרי פרס מיוחד של האקדמיה הבריטית לאמנויות הקולנוע והטלוויזיה. הנרי קיבל תואר דוקטור לשם כבוד מטעם אוניברסיטת נוטינגהאם טרנט על תרומתו לקומדיה והדרמה הבריטית.
קריינות

בני אנאנסי מאת ניל גיימן (ספר מוקלט) 2005.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1987 | מחוף אל חוף | Coast to Coast | ריצ'י לי |  |
| 1988 |  | The Suicide Club | קאם |  |
| 1989 |  | Work Experience | טרנס ולס |  |
| 1991 | זהות אמיתית | True Identity | מיילס פופ |  |
| 1997 |  | Famous Fred | פרד | דיבוב |
| 2004 | הארי פוטר והאסיר מאזקבאן | Harry Potter and the Prisoner of Azkaban | ראש מכווץ | דיבוב |
| 2008 | פנלופה | Penelope | קרול | דיבוב |
| 2012 | פיראטים! | The Pirates! in an Adventure with Scientists | פג-לג הסטינגס | דיבוב |
| 2014 | דר דוור: הסרט | Postman Pat: The Movie | מר ברנרד | דיבוב |
| 2024 | וולאס וגרומיט: על כנפי הנקמה | Wallace & Gromit: Vengeance Most Fowl | מר נוחות | דיבוב |
| 2025 |  | Grand Prix of Europe | ארווין | דיבוב |
| TBA |  | The Magic Faraway Tree |  |  |